**Тэма: Падагульняльны ўрок-конкурс па раздзеле “За смугою стагоддзяў”**

**Мэта:** замацаваць і прывесці ў сістэму набытыя пяцікласнікамі веды пра фальклор і яго жанры. Прыўзнесці ў навучальны працэс элементы займальнасці, творчасці, спаборніцтва (прапанаваць вучням расказаць уласную казку на аснове фальклорных сюжэтаў і вобразаў, пераказаць народную казку ці легенду, загадаць некалькі загадак і інш.). Наладзіць у класе выставу ілюстраваных зборнікаў казак, легенд, загадак, а таксама вучнёўскіх ілюстрацый да фальклорных твораў.

Ход урока

І. Арганізацыйны момант. Клас дзеліцца на 5 – 6 каманд, якія выбіраюць капітанаў і прыдумваюць сабе назву.

***І тур – “Тэарэтычны”***

 Капітан кожнай каманды выбірае па дзве карткі з заданнямі. На абмеркаванне адводзіцца 5 хвілін, пасля чаго каманды зачытваюць па чарзе свае адказы. Кожны правільны адказ каштуе 2 балы.

1. З якой мовы запазычана слова “фальклор”, што яно азначае і ў дачыненні да якіх твораў мы яго ўжываем?
2. Даць азначэнне казцы як літаратурнаму жанру. На якія віды падзяляюцца народныя казкі?
3. У чым адрозненне чарадзейных казак ад бытавых? Адказ абгрунтуйце.
4. Што сабою ўяўляе легенда як літаратурны жанр? Што ў ёй агульнага з казкай?
5. Што такое паданне і чым яно адрозніваецца ад легенды? Падцвердзіце свой адказ прыкладамі.
6. Дайце азначэнне жанру загадкі і назавіце спосабы іх пабудовы. Праілюструйце адказ прыкладамі.
7. Якую ролю выконвалі загадкі ў старажытным грамадстве? Як змяніліся іх функцыі ў наш час?
8. Што такое прыказка? Чым каштоўныя для людзей прыказкі?
9. Што такое прыкметы і павер’і?
10. Паразважайце, чым падобныя народныя прыкметы і прыказкі?

***ІІ тур – “У свеце казак, легенд і паданняў”***

 Стварыць і расказаць уласную казку на аснове фальклорных сюжэтаў і вобразаў. (10 хвілін)

Слабым вучням – пераказ народнай казкі ці легенды.

***ІІІ тур – “Народная мудрасць”***

*1.”Крыжаванка-загадка”*

Капітаны па чарзе выцягваюць картку з загадкай, чытаюць загадку групе. 2 загадкі загадвае настаўнік. (хто хутчэй)

1. Вышэй за ўсіх стаіць, вакол глядзіць, люльку курыць. (Комін)
2. Малы малышак упаў з вышак, сам не забіўся, толькі шапачкі пазбыўся. (Жолуд)
3. Еду, еду – і ні дарогі, ні следу. (Лодка)
4. Круглы хлявец повен белых авец. (Гарбуз)
5. Без рук, без ног, а ўзоры малюе. (Мароз)
6. Вечарам нараджаецца, ноч жыве, а раніцай памірае. (Раса)
7. Рук і ног не мае, а дзверы адчыняе. (Вецер)
8. Не калода і не пень, а ляжыць цэлы дзень, не жне і не косіць, а есці просіць. (Гультай)

|  |  |  |  |  |
| --- | --- | --- | --- | --- |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |  |
| 5 |  |  |  |  |
| 6 |  |  |  |
| 7 |  |  |  |  |
| 8 |  |  |  |  |  |  |

*2. “Хто правільна збярэ прыказкі”*

 Капітаны бяруць па дзве карткі з недапісанымі прыказкамі. Каманда павінна завяршыць прыказкі, падабраўшы адпаведную канцоўку з ліста падказак.

|  |  |
| --- | --- |
| **Прыказкі** | **Падказкі** |
| Адзін з сошкай… | …а чалавек дружбаю  |
| Адзін сыцеее… | …дзесяць пацее |
| Хто людзям не верыць… | …а за грошы шчасця не купіш |
| Хто ў бядзе не быў… | …той і свайго не мае |
| Без шчасця не будзе багацця… | …а жыць вучыць |
| Сёння зробіш… | … той сабе веры не дасць |
| Сон на заўтра адлажы… | …а справу сёння зрабі |
| Хто не шануе чужога… | …той сапраўдных прыяцеляў не мае |
| Старасць слабая на ногі… | …заўтра як знойдзеш |
| Птушка моцная крыламі… | …а сямёра з ложкай |

*3.“Народ прыкмячае ды нас павучае”*

Капітан выцягвае картку. Камандзе трэба расказаць, што будзе згодна з гэтай прыкметай адпаведна народным назіранням.

Сонца заходзіць у хмарку (будзе дождж).

Зорная купальская ноч (на добры ўраджай грыбоў)

Многа рабіны (восень сырая і маласнежная)

Увечары трашчаць конікі (на добрае надвор’е)

Сухі і цёплы верасень (на познюю зіму)

Ноч без расы (дзень з дажджом)

Бяроза дае многа соку (да мокрага лета)

ІІ. Падвядзенне вынікаў.

ІІІ. Дамашняе заданне. Адказаць на пытанні і выканаць заданні (да ўсяго раздзела), змешчаныя ў вучэбным дапаможніку